I anledningen af forfatterens 100 års fødselsdag holder Arden Halfdan Rasmussen uge.

Halfdan Rasmussen kunne være fyldt 100 år i år. Det bliver markeret i Arden i denne uge. 7.-9. klasserne fra Arden Skole har Halfdan Rasmussen på skoleskemaet, ligesom Arden Bibliotek og Kulturhuset har arrangeret både foredrag, koncerter og workshops. - Hans vers, hans digte og hans sange bliver stadig sunget i rigtig mange forskellige sammenhænge, så han har jo et budskab stadigvæk og noget at sige. Så det var i den anledning, vi synes, at vi kunne samle hele byen om det her, siger Arne Arildsen fra Kulturforeningen i Arden. Arrangementerne fortsætter indtil på lørdag.